ARA: Pulizija f'Melbourne jipprova jifga lil mara għax ma kinitx liebsa maskra Persuna ġibdet filmat xokkanti ta' mara li bdiet tiġi fgata minn Pulizija waqt arrest vjolenti li seħħ f'Melbourne. Jidher li dan kollu seħħ għax il-mara ma kinitx liebsa maskra protettiva. Il-Pulizija beda jkellem lill-mara li kienet bla maskra. F'Melbourne hi obbligatorja li kulħadd jilbes il-maskra, inkella jeħel multa ta' $200. Iżda minn hemm is-sitwazzjoni eskalat bil-kbir, hekk kif l-uffiċjal poġġa idejh madwar għonqha u l-mara bdiet tgħajjat li qed jifgaha. Fil-filmat jidher ukoll li l-Pulizija jimbotta lill-mara mal-ħajt u din tagħti daqqa ta' sieq f'sider l-uffiċjal. Jidher li din it-tfajla kellha permess mingħand tabib biex ma tilbisx il-maskra. Eventwalment il-mara ġiet arrestata u akkużata li rreżistiet l-arrest u li aggrediet lill-Pulizija.